**איך ניתן להשתמש בקיץ כדי לקדם את הנחנכים שלי?**

**מתודה 1: התבוננות**

יחולקו דפים עם שאלות כלליות. הראשצים יסתובבו ויענו לעצמם בדף שלהם על השאלות

* באילו מפעלים חבר הצוות (המשתלב) שלי השתתף השנה עד עכשיו?
* האם חבר הצוות (המשתלב) לקח חלק משמעותי במפעל?
* איך תפקד הצוות במפעלי השבט השנה באופן כללי?
* האם אנחנו כצוות לקחנו חלק משמעותי במפעל? האם זה חשוב? האם אנחנו רוצים לקחת חלק?
* כיצד נכון להכין את הצוות שלי לקראת המפעלי קיץ?
* מה החסמים שלי בתור ראש צוות בכל הנוגע להשתלבות במפעלים? כיצד ניתן לפתור זאת?

**זמן:** 10 דקות **עזרים:** להדפיס שאלות נספחים: אין

**מתודה 2: פירוק**

* מה תפקיד הצוות במפעל?
* מה תפקיד חבר הצוות המשתלב?
* מהן החששות שלי לגבי השתלבות חבר הצוות שלי במפעל?
* כיצד המפעל יכול להוות הזדמנות לחבר הצוות המשתלב?

ניתן גם לבחור שני מפעלים מרכזיים על מנת להתנסות ולהתרגל את אופן החשיבה.

**זמן:** 15 דקות **עזרים:** פלקטים/דפים לפי מפעלים

**מתודה 3: דיון בשאלה**

כיצד ניתן להשתמש במפעלים על מנת לקדם ולאתגר את הצוות שלי?

האם הציפיות שלנו מחברי הצוות ומחבר הצוות המשתלב הן שונות? אם כן באיזה אופן?

מנה 2-3 נקודות שעליך כראש צוות לדאוג על מנת לייצר חוויה מאתגרת אך מותאמת עבור השכבגיסט המשתלב.

**זמן:** 15 דקות **עזרים**: אין

**מתודה 4: הסבר**

מפעלי תלת 2 תופסים מקום מרכזי בפעילות השבט לאורך החודשים הקרובים ויכולים להוות פלטפורמה מרכזית לקידום ופיתוח של צוות. זו יציאה מהשגרה והזדמנות להתנסות נוספת ושונה עבור הצוות.

אם זאת ישנם מפעלים אשר להיות מאתגרים עבור צוות פעילים ולכן יש לתכנן מראש מהי הגדרת התפקיד של הצוות באותו מפעל וכיצד ניתן להתנהל בו.

על מנת שחבר הצוות המשתלב יוכל לקחת חלק משמעותי ומלמד במפעל יש לוודא מספר דברים:

הגדרת תפקיד במפעל- תפקיד עם אחריות, עם משימות ודרישות ברורות, אופי התפקיד מותאם ליכולות ולרצונות של חבר הצוות המשתלב.

העבודה והתנסות במפעל תבנה כך שהיא תקדם את המטרות האישיות שהוצבו קודם לכן.

ליווי לאורך המפעל- ווידוא מי אחראי על כך ומה מצופה ממנו.

תיאום ציפיות עם חבר הצוות המשתלב- מפעל הוא יציאה מהשגרה ויש לתאם ציפיות מחדש בהתאם למפעל ולהגדרת התפקיד באותו מפעל.

חלק מצוות- על התפקיד להיות חלק מצוות קיים במפעל, לא תפקיד סוליסטי (כמו צלם למשל).

**זמן:** 5 דקות **עזרים:** אין